 **EVA GLADYS THOMMEN** (Gödőllő, 1949)

Svájcban nőttem fel, 1956-ban mentem ki szüleimmel. Az első életszakaszomat a Swissairnél töltöttem, ahol volt férjemet is megismertem. Éltem Barcelonában és Koppenhágában. Hat nyelvet beszélek, mivel a német nyelvű Báselben az iskolában francia mellett angolul tanultam, ebből adódóan nyelveket is oktattam. Már gyerekkoromban -Édesapámnak köszönhetően- találkoztam a művészettel. Édesanyám táncosnő volt 15 évig. A képzőművészettel a ’90-es években kezdtem foglalkozni Zürichben. Első kiállításom 1994-ben volt. Azóta sok tárlaton vettem részt. 2006-ban felvettek a zürichi nemzeti VISARTE csoportba, amely nagy elismerése volt addigi művészi tanulmányaimnak és munkáimnak. 1997-ben kezdtem el foglalkozni a különböző képzőművészeti technikákkal: mezzotinto, rézkarc, fametszet, carborundum. 2005-ben New Yorkban dolgoztam a Manhattan Graphic Centerben. Ezt követően 2005-ben Bülachban berendeztem műhelyemet, ott kifejlesztettem a sajátos, egyéni technikáimmal készült monitypiáimat. 1999-2001 között egy Színterápia-iskolát is végeztem, később művészetterápiával is foglalkoztam. 2011-ben visszatelepültem Magyarországra, a gyökereimhez, de ezt az is indokolta, hogy Svájcban nem tudtam fenttartani a Műhelyemet. 2017-ben volt az első kiállításom Pécsváradon a Várban és ebben az évben nyitottam meg a Kis Galériát Eva Gladys néven Pécsen. Jelenleg a Galéria mellett festészettel és fényképezéssel foglalkozom.

A SZÍN-KÉP C. kiállítás a szavakkal megfogalmazhatatlan érzéseim tükröződése színekben. Nagyon szeretek a természetben, a csendben lenni, mert ott találom meg leginkább képeimhez az inspirációt is.

**KIÁLLÍTÁSAIM**

1997 Art Fair Winterthur, festészet

2000 Art Zürich, Hürlimann Areal, grafika

2002-2006 Das kleine Format Zollikon, miniatur grafika

2005 Metropol Zürich, grafika

2006 Galerie Siegristenkeller, Bülach egyéni kiállitás, Monotypie, grafika

2006 Galerie Hohl, Zürich, fametszés és festészet

2009 A 1 M.O.V.E. Zürich, installatio és festészet

2011 Galerie Oxid, Winterthur, szobrászat és grafika

2013 Kunstmarkt Solothurn, Collage

2015 Galerie Schoffelgass, Zürich fényképek

2015 Swiss Photo awards colletion fényképek

2017 Vármúzeum, Pécsvárad, grafika, festmény és fényképek

2018 Swiss Art Space, Lausanne, festmények

2020 Visarte Zentralschweiz, covid

2022 Pécsbányai Közösségi Ház, festészet

 